Un român va sta opt ani la închisoare, în Malaezia, şi va primi zece lovituri de bici, după ce a fost condamnat pentru posesie de droguri. Bărbatul de 29 de ani risca pedeapsa cu moartea prin spânzurare, pentru că iniţial a fost acuzat de trafic de stupefiante, faptă pentru care se primeşte pedeapsa capitală în această ţară.

În Malaezia, biciuirea este pedeapsă pentru peste 40 de infracţiuni, în special cele legate de agresiuni sexuale, acte de violenţă sau droguri, dar şi pentru pătrundere ilegală pe teritoriul ţării. Se aplică doar bărbaţilor sub 50 de ani şi doar în interiorul închisorii.